שיחה:אנטישמיות נוצרית

message: הידע שלי בנושא אינו מקיף כדי לכתוב מאמר שלם וממצה, אבל הייתי חייב לתקן כמה שגיאות נפוצות שהופיעו בערך הזה:
#לא נכון לומר שהנצרות ראתה ביהודים ובמוסלמים בני מוות. רעיון חיסול היהודים כדוקטרינה לא אומץ מעולם בידי הכנסיות הנוצריות, והוא הגיע לשיאו דווקא בתקופת השלטון החילוני באירופה - מלחמת העולם השנייה. הדוקטרינה הרשמית של הכנסייה הייתה זו שפיתח אוגוסטינוס שעל-פיה היהודים צריכים להתקיים כיוון שהם אות אזהרה לנוצרים לדבוק באמונתם, שמא יהיו מושפלים כמו היהודים. לא מדובר בפילושמיות, אבל בטח לא ראיית היהודים כבני מוות. בשיא ימי האינקוויזיציה הספרדית החליטו "המלכים הקתוליים" פרדיננד ואיזבלה לנצר יהודים ומוסלמים בכוח או לגרשם מספרד. לא מדובר היה בהשמדתם.
#חשוב לציין שבראשיתה הייתה הנצרות דת נרדפת. אין בכל כדי להצדיק את הפיכתה לדת רודפת ברבות הימים (בעיקר בתקופת מסעי הצלב), אבל יש בכך כדי לתת רקע להתפתחות הקנאות הנוצרית במאות הבאות.
#חשוב להזכיר את הרקע הפוליטי לרדיפות היהודים. פעמים רבות לא מדובר היה בסכסוך דתי גרידא, אלא בניסיונות להשיג כוח פוליטי על חשבון היהודים. בפולין, למשל, נקלעו היהודים לעתים קרובות למוקד הסכסוך הפוליטי בין קתולים לאורתודוקסים, וספגו את עיקר הנזק של הסכסוך בגופם וברכושם.
#את הרפרנס לאוגוסטינוס הבאתי מתוך הערך על-אודותיו בוויקיפדיה האנגלית (w:en:Augustine of Hippo#Augustine and the Jews). לצערי ספרו של אוגוסטינוס אינו מצוי בידי. אם מישהו יוכל לוודא את נכונות הרפרנס, אני אודה לו. ‏DrorK‏ • ‏שיחה‏ 07:23, 23 באוגוסט 2006 (IDT)

message: בכל הערך לא מוסבר מה פירוש המילה אנטישמיות, ואין כל הפניה מהערך למילה זו. ‏eytanar‏ • שיחה • תרומות 14:41, 26 במאי 2008 (IDT)
thread_title:  אנטישמיות 

message: המושג אנטישמיות - מושג על המתייחס בלעדית לכלל הסיבות לשנאת יהודים (דתי, גזעי, תרבותי ואידאולוגי) ולא שמים/ערבים (להם יש מושגים אחרים איסלמופוביה, אנטי-אוריינטליזם ואנטי-אסלאם). בעיקר מתייחס לסיבות לא רציונליות או מוטעות (המתבססות על דברים לא נכונים שנתפסים כנכונים ומושרשים בתודעה הציבורית שמקבלת אותם כנכונים ואז בונים על בסיס רעיונות אלו שנתפסים כעובדות את הרעיון: מהו יהודי ומהי יהדות).
רוב הערך נבנה מתרגום הערך בשפה האנגלית - חסר עוד מלא לגבי התפיסות של האימפריה הרומית שהשפיעו על האימפריה הרומית הנוצרית;האנטישמיות הנוצרית העכשווית; בספרות; בתרבות הבידור;היהדות כדת שקרית.
--Setareh1990 - שיחה 14:43, 22 בפברואר 2015 (IST)
thread_title: הבהרות בנוגע לעריכה מיום 18.02 והתוספות מיום 22.02 וצורך בהשלמות נוספות

message: אני מציע לשנות לאנטישמיות נוצרית בדומה לאנטישמיות מוסלמית. ראו נא בהקשר זה הדיון בשיחה:אנטישמיות מוסלמית#שינוי השם לאסלאם ואנטישמיות. עמירם פאל - שיחה 19:27, 22 בפברואר 2015 (IST)
replies: text: בעד, ואולי אפילו ל"אנטישמיות ממניעים נוצריים" • איקס איקס - שיחה 19:42, 24 בפברואר 2015 (IST)
replies: text: :. עמירם פאל - שיחה 09:08, 11 במרץ 2015 (IST)
thread_title:  שינוי שם 

message: הטיעונים וההערות שהעלתי בבמאה האחרונה הם לאור התנסות אישית שלי בעניין ומשיחות עם נוצרים אירופאים. אם למישהו שיש לו התרשמות אחרת בעניין אשמח לתיקון.--Setareh1990 - שיחה 19:43, 1 במרץ 2015 (IST)
thread_title: הבהרות בנוגע לעריכה מיום 01.03.2015

message: בגדול זה מאמר יפה שסוקר את האנטישמיות הנוצרית לאורך ההיסטוריה, 
לדעתי יש מקום לשיפור, 
המאמר אינו אובייקטיבי, אני רואה בו גישה מתגוננת ואפולוגטית בהסברת היהדות, 
לדוגמה - היהדות אוסרת שתיית יין שנגע בו גוי משום חשש שהגוי התכוון לנסך את היין לעבודה זרה, אך ידועים דברי הגמרא שהטעם האמתי הוא ש"אסרו פיתם משום יינם ויינם משום בנותיהם" כלומר הסיבה השורשית היא מניעת התבוללות, והיהדות נגד התבוללות - יש לשים את הדברים על השולחן, 
כמו כן בתיאור התרחשות מגילת אסתר לא ברור לי מה המקור,
בנוסף ישנן מספר טעויות כתיב ("טווח" במקום "טבח") 31.44.141.35 15:01, 5 באפריל 2015 (IDT)
replies: text: תיקנתי. המקור לעניין עם מגילת אסתר זה לפי פירוש ילקוט שמעוני, הרחבה נמצאת בערך מגילת אסתר. אני נוטה ללכת לכיוון של טבח במקום טווח. --Setareh1990 - שיחה 20:21, 12 באפריל 2015 (IDT)
thread_title:  אנטישמיות ונצרות 

message: יש פה מישהו שחושב שיש בעיה עם הפתיח? כי אני חושבת שהוא בסדר גמור... --סתארה - שיחה 20:08, 31 במאי 2015 (IDT)
replies: text: הפתיח "הערך נצרות ואנטישמיות עוסק ב..." מתאים אולי לדיון בדף השיחה, לא לערך עצמו. Liad Malone - שיחה 17:46, 3 ביוני 2015 (IDT)
replies: text: :AddMore der Zweite הערך עוסק בכל סוגי האנטישמיות הנוצרית: שנאה על רקע דתי, שנאה על רקע כלכלי-חברתי, שנאה על רקע תרבותי ושנאה על רקע גזעני (כפי שצויין בערך אנטישמיות.. אם אתה רואה פה הגזמות וניסוחים בומבסטיים ואתה רוצה לציין אחד כזה כדי לתקן, אשמח. אני עובדת על זה כבר הרבה זמן ויכול להיות שקצת גלשתי. אם לא, אני מורידה את הודעת השכתוב כי היא לא רלוונטית. כי באמת שהסתמכתי פה בכל משפט ומשפט על מקור מוסמך.--סתארה - שיחה 17:08, 28 ביולי 2015 (IDT)
replies: text: ::ברור שלכל משפט מקור מוסמך, אך השאלה היא כיצד מציגים את המקורות הללו ומסקנותיהם בערך. אני חושב שהערך צריך להמשיך ולהכיל את הודעת השכתוב. שמזן‡שיחה • ערכי בראבו • 17:15, 28 ביולי 2015 (IDT)
replies: text: :::סבבה, אבל לא כדאי לתקן את הבעיתיות? שמישהו יטפל במקומות הבעייתיים, כי כרגע אני לא יכולה לראות אותם ואשמח אם מישהו יוכל להפנות את תשומת ליבי...--סתארה - שיחה 17:17, 28 ביולי 2015 (IDT)
replies: text: ::::סתארה, אנטישמיות היא מה שמכונה כאן אנטישמיות מודרנית, השואבת אמנם ממוטיבים נוצריים מסורתיים אך היא גזענית בעיקרה. בכנסייה אין גזענות, רק שנאה דתית. יש רצף מסוים בין שנאת ישראל לאנטישמיות, אך מעיקרן הן הפוכות זו לזו. ודאי שאין לה תפקיד בשואה, בה הכנסייה הקתולית התנגדה לדרישת הנאצים להסגיר לידיה מתנצרים יהודים - עבורה, הם לא היו יהודים. AddMore-II - שיחה 17:30, 28 ביולי 2015 (IDT)
replies: text: :::::   בשום קטע בערך לא נטען שהכנסיה הקתולית עודדה רצח יהודים בשואה על היותם יהודים גזעית. הדבר היחיד באותו הכיוון שהוזכר היה שהכנסיה בתקופות מוקדמות יותר עודדה רצח יהודים על היותם יהודים מבחינה דתית, למען הטוב הכללי, ושההיסטוריה והתפיסות הללו הפרו ואפשרו רעיונית את הקרקע לאותם הרעיונות והאירועים שאירועו מאוחר יותר (-וזה גם מוזכר רק בהקדמה). בכל מקרה הערך עוסק בכל סוגי האנטישמיות שהיו ועודם קיימים בחברה הנוצרית והתפתחותם, אז נראה לי שראוי שיהיה התייחסות גם לשנאת ישראל דם על רקע דתי. אעבור על הניסוח עם הגזע ואתקן במקומות הנדרשים. יש עוד הערות? אודה אם תוכל להכווין למשפטים ספציפיים.--סתארה - שיחה 18:18, 28 ביולי 2015 (IDT)
thread_title: הפתיח

message: האם מישהו יכול לכוון ולומר אילו חלקים מהותיים חסרים בערך? פוליטיקלי - שיחה 17:40, 18 במאי 2017 (IDT)
thread_title: חוסר בתוכן מהותי

message: היידן, כתבתי בשורת התקציר (נראה לי שרואים את זה) - אין צורך בכל קטעי הקריאה הארוכים האלו, בשביל להעביר מסר פשוט. מספיק לתת קישורים בהערות שוליים, וקורא שירצה להרחיב את קריאתו מוזמן לעשות זאת. כאן זה ויקיפדיה, לא ויקיטקסט... פוליטיקלי - שיחה 18:39, 18 במאי 2017 (IDT)
replies: text: לעתים נדרשים ציטוטים להבנה. אשמח לשמוע עוד דעות. --היידן  18:45, 18 במאי 2017 (IDT)
replies: text: :מסכימה עם פוליטיקלי. אפשר להביא תקציר מקוצר, או משפטים שמדגימים את רעיון הטקסט. לא את כולו. מי שמעוניין אכן יכול לגשת לויקיטסט. • צִבְיָה • שיחה • כ"ב באייר ה'תשע"ז 18:56, 18 במאי 2017 (IDT)
replies: text: ::אפשר לתקן כמו שצִבְיָה הציעה--היידן  19:20, 18 במאי 2017 (IDT)
replies: text: :::קטעי הקריאה ארוכים ויש לקצצם מאוד. בכלל, הערך ארכני מאוד שלא לצורך וחוזר על עצמו, ואף לא מדויק ולא אובייקטיבי. AddMore-III - שיחה 21:10, 18 במאי 2017 (IDT)
replies: text: ::::שיניתי בהתאם להצעה של צביה פוליטיקלי - שיחה 11:26, 19 במאי 2017 (IDT)
thread_title: הסרת קטעי קריאה ארוכים שאינם קשורים לויקיפדיה

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www2.crashrecovery.org/woolfolk/99857688-Devil-and-the-Jews-the-Medieval-Conception-of-the-Jew.pdf נמצא כקישור שבור. מומלץ להוסיף https://web.archive.org/web/20150617040839/http://www2.crashrecovery.org/woolfolk/99857688-Devil-and-the-Jews-the-Medieval-Conception-of-the-Jew.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 22:24, 11 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024) 

message: אני מבין את סלידתו של הכותב מטענות הנוצרים, אבל האם זה הגיוני שבמאמר מופיעה המילה "כביכול" 30 פעם? ‫87.68.202.87‬ 18:16, 4 באפריל 2024 (IDT)
thread_title:  המילה כביכול